Dunaharaszti Város Önkormányzatának Képviselő-testülete a közalkalmazottak jogállásáról szóló 1992. évi XXXIII. törvény 20/B. §-a alapján pályázatot hirdet a

**Dunaharaszti Hétszínvirág Óvoda**

**Intézményvezetői (magasabb vezető)**

munkakör betöltésére

A közalkalmazotti jogviszony időtartama:

Határozatlan idejű közalkalmazotti jogviszony

Foglalkoztatás jellege:

Teljes munkaidő

A magasabb vezetői megbízás időtartama:

A vezetői megbízás határozott időre, 2023.július 1-től 2028. június 30-ig szól.

Munkavégzés helye: Dunaharaszti Hétszínvirág Óvoda, 2330 Dunaharaszti, Knézich utca 21.

A vezetői megbízással járó lényeges feladatok:

Az intézmény felelős irányítása, a magasabb vezetői feladatok ellátása. Felelős az intézmény működéséért és gazdálkodásáért. Képviseli az intézményt a külső szervek előtt. Tervezi, szervezi, irányítja és ellenőrzi az intézmény szakmai működésének valamennyi területét és a gazdálkodással kapcsolatos feladatokat. Megvalósítja az intézmény pedagógiai programját, szervezi és ellenőrzi a pedagógiai munkát.

Gyakorolja a munkáltatói jogokat, ellátja az intézmény működését érintő jogszabályokban, önkormányzati rendeletekben és döntésekben a vezető részére előírt feladatokat. Elkészíti az intézmény Szervezeti és Működési Szabályzatát, a házirendet, a szakmai programokat, a dolgozók munkaköri leírását, a képzési-, továbbképzési tervét, a munkatervet, valamint a kötelezően előírt szabályzatokat. Közreműködik az intézményt érintő szakmai- és pénzügyi ellenőrzésekben, majd a megállapítások alapján elkészíti az ellenőrzési ütemtervet, amelynek megállapításai szerint a szükséges korrigálásokat elvégzi, ezt követően bemutatja a fenntartónak. Kapcsolatot tart a társintézményekkel, a helyi, a területi és az országos szakmai szervezetekkel, intézményekkel. Támogatja az intézmény munkáját segítő testületek, szervezetek és közösségek tevékenységét. Folyamatosan értékeli az intézmény tevékenységét, munkáját, amely tevékenységről szakmai és pénzügyi beszámolót készít.

Képesítési feltételek:

Felsőfokú óvodapedagógusi végzettség. Pedagógus szakvizsga keretében szerzett intézményvezetői szakképzettség.

Egyéb pályázati feltételek:

* 5 év pedagógus vezetői gyakorlat,
* magyar állampolgárság,
* cselekvőképesség,
* büntetlen előélet,
* megbízhatóság,
* felhasználói szintű számítógépes ismeretek,
* vagyonnyilatkozat tételi eljárás lefolytatása.

Előnyt jelent: német nyelvvizsga.

A pályázat részeként benyújtandó iratok:

* a legalább 5 év szakmai gyakorlatot igazoló szakmai önéletrajz,
* a képesítést igazoló oklevélmásolat,
* az intézmény vezetésére vonatkozó szakmai program, fejlesztési elképzelés,
* 90 napnál nem régebbi hatósági erkölcsi bizonyítvány,
* a pályázó arról szóló nyilatkozata, hogy a pályázati anyagában foglalt személyes adatainak a pályázati eljárással összefüggésben szükséges kezeléséhez hozzájárul,
* nyilatkozat arról, hogy a vagyonnyilatkozat tételi kötelezettségét teljesíti,
* nyilatkozat arról, hogy pályázatát a Képviselő-testület nyilvános, vagy zárt ülésen tárgyalhatja.

Illetmény és juttatások:

Az illetmény megállapítása a közalkalmazottak jogállásáról szóló 1992. évi XXXIII. törvény az irányadó, valamint a nemzeti köznevelésről szóló 201. évi CXC tv., a Kjt köznevelési intézményekben történő végrehajtásáról szóló 326/2013. (VIII. 30.) Korm. rendelet, illetve fenntartói döntés alapján történik.

Benyújtási határidő: 2023. május 30.

A munkakör betöltésének ideje: 2023. július 1.

A pályázat benyújtásának módja:

A pályázatot Dunaharaszti Város Polgármesteréhez kell benyújtani.

postai úton: a 2330 Dunaharaszti, Fő út 152. címre,

e-mail ben: a [titkarsag@dunaharaszti.hu](mailto:titkarsag@dunaharaszti.hu) címre,

személyesen: Dunaharaszti Polgármesteri Hivatal Titkárság, 2330 Dunaharaszti, Fő út 152.

telefonszám: 06-24/504-450.

A pályázat elbírálásának módja:

A pályázat kiírója fenntartja magának a jogot, hogy a pályázati eljárást eredménytelennek nyilvánítsa. A kiírásnak nem megfelelő pályázatot a kiíró érvénytelennek tekinti, azt nem vonja elbírálás alá.

A pályázat elbírálásának határideje: 2023. június 30.

Egyéb információ: A közalkalmazotti jogviszony 3 hónap próbaidő kikötésével jön létre.